CELEX: 32005D0747
Language: el
Date: 2005-10-21 00:00:00
Title: 2005/747/ΕΚ: Απόφαση της Επιτροπής, της 21ης Οκτωβρίου 2005, για την προσαρμογή στην τεχνική πρόοδο του παραρτήματος της οδηγίας 2002/95/ΕΚ του Ευρωπαϊκού Κοινοβουλίου και του Συμβουλίου σχετικά με τον περιορισμό της χρήσης ορισμένων επικίνδυνων ουσιών σε είδη ηλεκτρικού και ηλεκτρονικού εξοπλισμού [κοινοποιηθείσα υπό τον αριθμό Ε(2005) 4054]   (Κείμενο που παρουσιάζει ενδιαφέρον για τον ΕΟΧ)

25.10.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 280/18
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 21ης Οκτωβρίου 2005
   για την προσαρμογή στην τεχνική πρόοδο του παραρτήματος της οδηγίας 2002/95/ΕΚ του Ευρωπαϊκού Κοινοβουλίου και του Συμβουλίου σχετικά με τον περιορισμό της χρήσης ορισμένων επικίνδυνων ουσιών σε είδη ηλεκτρικού και ηλεκτρονικού εξοπλισμού
   [κοινοποιηθείσα υπό τον αριθμό Ε(2005) 4054]
   (Κείμενο που παρουσιάζει ενδιαφέρον για τον ΕΟΧ)
   (2005/747/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 2002/95/ΕΚ του Ευρωπαϊκού Κοινοβουλίου και του Συμβουλίου, της 27ης Ιανουαρίου 2003, σχετικά με τον περιορισμό της χρήσης ορισμένων επικίνδυνων ουσιών σε είδη ηλεκτρικού και ηλεκτρονικού εξοπλισμού (1), και ιδίως το άρθρο 5 παράγραφος 1 σημείο β),
   Εκτιμώντας τα ακόλουθα:
   
               (1)
            
            
               Βάσει της οδηγίας 2002/95/ΕΚ, η Επιτροπή απαιτείται να προβαίνει σε αξιολόγηση ορισμένων επικίνδυνων ουσιών που απαγορεύονται κατ’ εφαρμογήν του άρθρου 4 παράγραφος 1 της εν λόγω οδηγίας.
            
         
               (2)
            
            
               Ορισμένα υλικά και κατασκευαστικά στοιχεία που περιέχουν μόλυβδο και κάδμιο εξαιρούνται (ή συνεχίζεται η εξαίρεσή τους) από την απαγόρευση, καθώς παραμένει αναπόφευκτη η χρήση των εν λόγω επικίνδυνων ουσιών στα συγκεκριμένα αυτά υλικά και κατασκευαστικά στοιχεία.
            
         
               (3)
            
            
               Περιορίζεται το πεδίο εφαρμογής ορισμένων εξαιρέσεων απαγόρευσης για συγκεκριμένα υλικά ή κατασκευαστικά στοιχεία, ώστε να επιτευχθεί σταδιακή κατάργηση των επικίνδυνων ουσιών στον ηλεκτρικό και ηλεκτρονικό εξοπλισμό, δεδομένου ότι η χρήση των ουσιών αυτών στις εν λόγω εφαρμογές θα καταστεί αναπόφευκτη.
            
         
               (4)
            
            
               Κατ’ εφαρμογήν του άρθρου 5 παράγραφος 1 σημείο γ) της οδηγίας 2002/95/ΕΚ, για κάθε εξαίρεση που αναφέρεται στο παράρτημα πρέπει να διεξάγεται επανεξέταση τουλάχιστον ανά τετραετία ή τέσσερα έτη μετά την προσθήκη ενός είδους στον κατάλογο του παραρτήματος με στόχο την εξέταση της διαγραφής από το παράρτημα υλικών και κατασκευαστικών στοιχείων ηλεκτρικού και ηλεκτρονικού εξοπλισμού εφόσον η εξάλειψη ή υποκατάστασή τους μέσω αλλαγών στο σχεδιασμό ή με υλικά και κατασκευαστικά στοιχεία για τα οποία δεν απαιτείται η χρησιμοποίηση υλικών ή ουσιών που αναφέρονται στο άρθρο 4 παράγραφος 1 είναι τεχνικά ή επιστημονικά δυνατή, υπό τον όρο ότι οι αρνητικές συνέπειες από την υποκατάσταση στο περιβάλλον, την υγεία ή/και την ασφάλεια των καταναλωτών δεν είναι σημαντικότερες από τα πιθανά πλεονεκτήματά της για το περιβάλλον, την υγεία ή/και την ασφάλεια των καταναλωτών.
            
         
               (5)
            
            
               Η οδηγία 2002/95/ΕΚ θα πρέπει επομένως να τροποποιηθεί αντίστοιχα.
            
         
               (6)
            
            
               Κατ’ εφαρμογήν του άρθρου 5 παράγραφος 2 της οδηγίας 2002/95/ΕΚ, η Επιτροπή πραγματοποίησε διαβούλευση με παραγωγούς ηλεκτρικού και ηλεκτρονικού εξοπλισμού, φορείς ανακύκλωσης, υπεύθυνους επεξεργασίας, περιβαλλοντικές οργανώσεις και ενώσεις εργοδοτών και καταναλωτών, διαβίβασε δε τα σχόλια στην επιτροπή του άρθρου 18 της οδηγίας 75/442/ΕΟΚ, της 15ης Ιουλίου 1975, περί στερεών αποβλήτων (2), εφεξής αποκαλούμενης «η επιτροπή».
            
         
               (7)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα της οδηγίας 2002/95/ΕΚ τροποποιείται όπως ορίζεται στο παράρτημα της παρούσας απόφασης.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 21 Οκτωβρίου 2005.
      
         
            Για την Επιτροπή
         
         Σταύρος ΔΗΜΑΣ
         
         
            Μέλος της Επιτροπής
         
      
   
   
      (1)  ΕΕ L 37 της 13.2.2003, σ. 19· οδηγία όπως τροποποιήθηκε από την απόφαση 2005/717/ΕΚ της Επιτροπής (ΕΕ L 271 της 15.10.2005, σ. 48).
   
      (2)  ΕΕ L 194 της 25.7.1975, σ. 39· οδηγία όπως τροποποιήθηκε τελευταία από τον κανονισμό (ΕΚ) αριθ. 1882/2003 του Ευρωπαϊκού Κοινοβουλίου και του Συμβουλίου (ΕΕ L 284 της 31.10.2003, σ. 1).
   
      ΠΑΡΑΡΤΗΜΑ
      Το παράρτημα της οδηγίας 2002/95/ΕΚ τροποποιείται ως εξής:
      
                  1)
               
               
                  Το σημείο 7 αντικαθίσταται από τα ακόλουθα:
                  
                              «7.
                           
                           
                              
                                          —
                                       
                                       
                                          Μόλυβδος για κολλήσεις τύπου υψηλού σημείου τήξεως (δηλαδή κράματα με βάση το μόλυβδο που περιέχουν 85 % ή περισσότερο μόλυβδο κατά βάρος),
                                       
                                    
                                          —
                                       
                                       
                                          μόλυβδος για κολλήσεις για εξυπηρετητές (διακομιστές), συστήματα αποθήκευσης και συστήματα αποθήκευσης με συστοιχίες, εξοπλισμό υποδομής δικτύων για μεταγωγή, σηματοδοσία, διαβίβαση, καθώς και διαχείριση δικτύου για τηλεπικοινωνίες,
                                       
                                    
                                          —
                                       
                                       
                                          μόλυβδος σε ηλεκτρονικά κεραμικά μέρη (π.χ. πιεζοηλεκτρονικές διατάξεις).»
                                       
                                    
                        
            
                  2)
               
               
                  Το σημείο 8 αντικαθίσταται από τα ακόλουθα:
                  
                              «8.
                           
                           
                              Κάδμιο και ενώσεις του σε ηλεκτρικές επαφές και επιστρώσεις με κάδμιο εκτός των εφαρμογών που έχουν απαγορευθεί δυνάμει της οδηγίας 91/338/ΕΟΚ (1) για την τροποποίηση της οδηγίας 76/769/ΕΟΚ (2) περί περιορισμών εμπορίας και χρήσεως ορισμένων επικίνδυνων ουσιών και παρασκευασμάτων.
                           
                        
            
                  3)
               
               
                  Προστίθενται τα ακόλουθα σημεία:
                  
                              «11.
                           
                           
                              Μόλυβδος που χρησιμοποιείται σε συμβατά συστήματα συζευκτήρα ακροδεκτών.
                           
                        
                              12.
                           
                           
                              Μόλυβδος ως υλικό επίστρωσης για τον δακτύλιο c του δομοστοιχείου θερμικής αγωγιμότητας (TCM).
                           
                        
                              13.
                           
                           
                              Μόλυβδος και κάδμιο σε οπτικό γυαλί και γυαλί φίλτρου.
                           
                        
                              14.
                           
                           
                              Μόλυβδος για κολλήσεις αποτελούμενες από περισσότερα των δύο στοιχείων για σύνδεση μεταξύ των ακροδεκτών και της δέσμης των μικροεπεξεργαστών, με περιεχόμενο μολύβδου άνω του 80 % και κάτω του 85 % κατά βάρος.
                           
                        
                              15.
                           
                           
                              Μόλυβδος για κολλήσεις με σκοπό την ολοκλήρωση εκμεταλλεύσιμης ηλεκτρικής σύνδεσης μεταξύ μήτρας ημιαγωγού και φορέα, σε μονολιθικά (Flip Chip) ολοκληρωμένα κυκλώματα.»
                           
                        
            
         (1)  ΕΕ L 186 της 12.7.1991, σ. 59.
      
         (2)  ΕΕ L 262 της 27.9.1976, σ. 201.»